**Jaakko Lantta** (s. 22. huhtikuuta 1996 Valkeala) on suomalainen jääkiekkoilija, joka pelaa SM-liigajoukkue Kalevan Pallossa. Hän on pelipaikaltaan keskushyökkääjä, mutta Lantta osaa pelata myös laidassa. Hän laukoo oikealta.

Ura
---

Lantta aloitti jääkiekkoilun Valkealan Kiekossa, mutta hän siirtyi jo varhain juniorina varsinaiseen kasvattajaseuraansa KooKoohon. Kaudella 2011–2012 Lantta toimi seuran C-nuorten kapteenina. Kaudella 2012–2013 hän kuului KooKoon B-nuorten kapteenistoon. Lantta teki B-nuorten Mestiksessä 24 ottelussa peräti kolmen pisteen ottelukohtaisella tahdilla tehot 15+57=72, joilla hän voitti koko sarjan syöttöpörssin ja jakoi pistepörssin neljännen sijan Diskoksen Teemu Siirosen kanssa. Sarjan pistepörssin voitti Lantan ketjukaveri Eetu Elo, jonka kanssa hän siirtyi seuraavaksi kaudeksi 2013–2014 Pelicansiin. Kaksikko pelasi kautensa suurimmaksi osaksi seuran B-nuorissa, mutta osan kaudestaan myös A-nuorissa.

Kaudella 2014–2015 Elo pelasi Pelicansin A-nuorissa nivusvaivojen vuoksi runkosarjassa vain 31 ottelua, mutta hän teki kuitenkin yli piste per peli -tahdilla niissä tehot 5+28=33. Elo oli Pelicansin paras syöttäjä ja neljänneksi paras pistemies. Hänet valittiin A-nuorten SM-liigan helmikuun kuukauden pelaajaksi. Kaudella 2015–2016 Lantta oli tehoilla 10+31=41 Pelicansin toiseksi paras pistemies Jesperi Viikilän jälkeen ja hän voitti joukkueen sisäisen tehotilaston lukemalla +14. Kauden 2016–2017 Lantta aloitti Pelicansin A-nuorissa, mutta syyskuun 2016 lopulla seura lainasi hänet Mestis-joukkue Heinolan Peliittoihin, kun sarja käynnistyi. Lantta pelasi siellä kauden kaikki 50 runkosarjaottelua, vaikka hän pelasikin kauden aikana myös muutamia otteluita Pelicansin A-nuorissa. Lantan tulokaskausi Mestiksessä toi runkosarjassa tehot 7+15=22. Neljässä playoff-ottelussa hän jäi ilman tehopisteitä.

Lantta siirtyi kaudeksi 2017–2018 jatkamaan Mestis-pelejään vuoden mittaisella sopimuksella Savonlinnan Pallokerhoon. Hän voitti kauden päätteeksi Mestis-hopeaa. Kaudella 2018–2019 Lantta oli tehoilla 17+24=41 joukkueen paras maalintekijä Matias Lainion ja Teemu Lämsän kanssa sekä toiseksi paras pistemies Lainion jälkeen. Kaudeksi 2019–2020 hän siirtyi Imatran Ketterään. Lantta voitti koko Mestiksen piste- ja syöttöpörssin tehoilla 16+41=57. Hänet palkittiin pistepörssivoitostaan Jouni Rinnelle -palkinnolla ja Lantta voitti myös sarjan tehotilaston lukemalla +33, jolloin hänet palkittiin Jari Hirsimäki -palkinnolla. Lantta palkittiin myös Mestiksen parhaana hyökkääjänä Mika Helkearo -palkinnolla ja pelaajat äänestivät hänet kauden parhalle pelaajalle myönnettävän Kultaisen kiekon voittajaksi. Lantta äänestettiin myös ensimmäiseen tähdistökentälliseen. Hänet valittiin myös Mestiksen joulukuun kuukauden pelaajaksi sekä joulukuun ja helmikuun kuukauden kentälliseen. Lantta voitti kauden aikana myös Suomen Cupin.

Lantta siirtyi kaudeksi 2020–2021 1+1-vuotisella SM-liigasopimuksella Saimaan Palloon. Hän teki liigadebyyttinsä runkosarjan avauskierroksella 2. lokakuuta 2020 vieraissa Tampereen Ilvestä vastaan. Hänet merkittiin SaiPan kolmosketjun oikeaan laitaan Micke Saaren ja Elmeri Kaksosen viereen. Lantta sai ottelussa jääaikaa 16.09 minuuttia. Hän teki myös liigauransa avausmaalin, kun SaiPa kavensi ottelun ilman maalivahtia 2–1:een ajassa 59.18. Lantta sai myös yhden kahden minuutin jäähyn kampituksesta. Hän vakiinnutti tulokaskautensa edetessä paikkansa pääasiassa SaiPan kakkossentterinä ja teki 49 runkosarjaottelussa tehot 6+6=12. Helmikuussa 2021 Lantta teki seuran kanssa kaksivuotisen jatkosopimuksen.

Kaudella 2021–2022, joulukuussa 2021 SaiPa lainasi Lantan alustavasti joulutaukoon asti ulottuvalla sopimuksella hänen aiempaan seuraansa, Ketterän Mestis-joukkueeseen. Hän pelasi siellä lopulta viisi ottelua. Tammikuussa 2022 SaiPa lainasi Lantan kahden ottelun ajaksi Kalevan Pallon SM-liigajoukkueeseen, kun joukkue tarvitsi paikkaajaa poissaolijoille. Hän pelasi siellä lopulta vain yhden ottelun, kun Lantan toinen lainaottelu siirtyi vastustajajoukkue Vaasan Sportissa ilmenneiden koronavirustartuntojen vuoksi. Hän ei pelannut lainapestinsä päätyttyä enää otteluakaan SaiPassa. Tammikuun jälkipuoliskolla seura vapautti Lantan etsimään itselleen uuden joukkueen. Seuraavana päivänä hänen vahvistettiin siirtyvän loppukauden kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue Västerviks IK:hon. Kauden jälkeen kesäkuussa SaiPa vahvisti purkaneensa Lantan sopimuksen yhteisymmärryksessä.

Lantta palasi kaudeksi 2022–2023 Mestikseen ja siirtyi vuoden mittaisella sopimuksella Iisalmen Peli-Karhuihin. Hänet nimettiin joukkueen varakapteeniksi. Joulukuussa 2022 IPK lainasi Lantan KalPan SM-liigajoukkueeseen. Kaksi päivää ennen siirtotakarajaa helmikuussa 2023 hän teki KalPan kanssa kevääseen 2024 ulottuvan jatkosopimuksen. Lantta teki liigauransa ensimmäisen playoff-maalin kuudennessa puolivälieräottelussa 25. maaliskuuta 2023 Pelicansia vastaan. Lantan osuma jäi KalPan 5–1-voittoon päättyneen ottelun voittomaaliksi ja se tasoitti ottelusarjan 3–3:een. Pelicans lopulta kuitenkin eteni välieriin seitsemännen ottelun päätteeksi.

Pelityyli
---------

Tommi Niemelä kuvaili Lanttaa Pelicansin A-nuoria valmentaessaan työteliääksi pelaajaksi, joka on taitava kiekon kanssa. Niemelän mukaan Lantta pystyy pelaamaan paineen alla ja hän ymmärtää myös puolustuspeliä. Niemelän mukaan Lantta on enemmän pelintekijä kuin ratkaisija ja valitsee usein syötön laukauksen sijaan.

Muuta
-----

Lantta valmistui ylioppilaaksi Lahden lyseon lukiosta lukiosta syksyllä 2015.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2013–2014 | Pelicans | A-SM | 1 | 0 | 0 | 0 | 2 | 4 | 0 | 1 | 1 | 0 |
| 2014–2015 | Pelicans | A-SM | 31 | 5 | 28 | 33 | 22 | 2 | 0 | 2 | 2 | 0 |
| 2015–2016 | Pelicans | A-SM | 43 | 10 | 31 | 41 | 16 | 2 | 0 | 3 | 3 | 0 |
| 2016–2017 | Pelicans | A-SM | 7 | 4 | 4 | 8 | 0 | – | – | – | – | – |
|  | Peliitat | Mestis | 50 | 7 | 15 | 22 | 22 | 4 | 0 | 0 | 0 | 4 |
| 2017–2018 | SaPKo | Mestis | 49 | 8 | 19 | 27 | 20 | 12 | 0 | 3 | 3 | 10 |
| 2018–2019 | SaPKo | Mestis | 50 | 17 | 24 | 41 | 22 | 5 | 0 | 1 | 1 | 6 |
| 2019–2020 | Ketterä | Mestis | 48 | 16 | 41 | 57 | 40 | – | – | – | – | – | Ykköstähdistö |
| 2020–2021 | SaiPa | SM-liiga | 49 | 6 | 6 | 12 | 42 | – | – | – | – | – |
| 2021–2022 | SaiPa | SM-liiga | 28 | 0 | 8 | 8 | 8 | – | – | – | – | – |
|  | Ketterä | Mestis | 5 | 0 | 4 | 4 | 2 | – | – | – | – | – |
|  | KalPa | SM-liiga | 1 | 0 | 0 | 0 | 0 | – | – | – | – | – |
|  | Västerviks IK | Allsvenskan | 19 | 1 | 3 | 4 | 4 | 7 | 0 | 0 | 0 | 2 |
| 2022–2023 | IPK **(A)** | Mestis | 16 | 2 | 8 | 10 | 8 | – | – | – | – | – |
|  | KalPa | SM-liiga | 29 | 4 | 6 | 10 | 22 | 3 | 1 | 0 | 1 | 4 |
| 3 kautta | yhteensä | SM-liiga | 107 | 10 | 20 | 30 | 72 | 3 | 1 | 0 | 1 | 4 |
| 6 kautta | yhteensä | Mestis | 218 | 50 | 111 | 161 | 114 | 21 | 0 | 4 | 4 | 20 |
| 1 kausi | yhteensä | Allsvenskan | 19 | 1 | 3 | 4 | 4 | 7 | 0 | 0 | 0 | 2 |

Lähteet
-------

* Jaakko Lantta The Internet Hockey Databasessa (englanniksi)
* Jaakko Lantta Eurohockey-sivustolla (englanniksi)
* Jaakko Lantta *Elite Prospects*. Everysport Media Group AB.  (englanniksi)

### Viitteet

1. 1 2 3 4  Ikonen, Petteri: Nuorten SM: Pelicansin Jaakko Lantasta helmikuun kuukauden pelaaja *leijonat.fi*.  3.3.2015. Suomen Jääkiekkoliitto – Finlands Ishockeyförbund ry. Viitattu 26.4.2020.
2. 1 2  Tilastot *liiga.fi*. Jääkiekon SM-liiga Oy. Viitattu 2.10.2020.
3. 1 2  Seppä, Lassi: SaiPa solmi ison tukun sopimuksia − Mestiksen pörssiykkönen ja slovakialainen HPK:sta saapuvat Lappeenrantaan *Jatkoaika.com*.  23.3.2020. Jatkoaika r.y. Viitattu 26.4.2020.
4. 1 2 3 4 5 6  Jaakko Lantta *Elite Prospects*. Everysport Media Group AB.  (englanniksi)
5. ↑  Elite Prospects - U18 Mestis Stats 2012-2013 *eliteprospects.com*. Everysport Media Group AB. Viitattu 26.4.2020. (englanniksi)
6. ↑  Elite Prospects - Pelicans U20 *eliteprospects.com*. Everysport Media Group AB. Viitattu 26.4.2020. (englanniksi)
7. ↑  Elite Prospects - Pelicans U20 *eliteprospects.com*. Everysport Media Group AB. Viitattu 26.4.2020. (englanniksi)
8. ↑  SaPKo kiinnitti pelaajia ensi kaudeksi - Kuronen pässipaitaan *Jatkoaika.com*.  4.6.2019. Jatkoaika r.y. Viitattu 26.4.2020.
9. ↑  Elite Prospects - SaPKo *eliteprospects.com*. Everysport Media Group AB. Viitattu 26.4.2020. (englanniksi)
10. ↑  Elite Prospects - Mestis Stats 2019-2020 *eliteprospects.com*. Everysport Media Group AB. Viitattu 26.4.2020. (englanniksi)
11. 1 2  Lahden lyseo *facebook.com*.  24.3.2020. Lahden lyseo. Viitattu 26.4.2020.
12. ↑  Kouvalainen, Miska: Jaakko Lantta pääsi tuulettelemaan kotisohvallaan palkintovyöryä − Mestis-kauden palkinnot yhden miehen näytöstä *Jatkoaika.com*.  18.4.2020. Jatkoaika r.y. Viitattu 26.4.2020.
13. ↑  Jaakko Lantta Mestiksen joulukuun pelaaja *mestis.fi*.  30.12.2019. Suomen Jääkiekkoliitto – Finlands Ishockeyförbund ry. Viitattu 26.4.2020.
14. ↑  Mestiksen joulukuun All Stars -kentällinen *mestis.fi*.  2.1.2020. Suomen Jääkiekkoliitto – Finlands Ishockeyförbund ry. Viitattu 26.4.2020.
15. ↑  Mestiksen helmikuun All Stars-kentällinen *mestis.fi*.  3.3.2020. Suomen Jääkiekkoliitto – Finlands Ishockeyförbund ry. Viitattu 26.4.2020.
16. ↑  Ilves - Saipa, 2.10.2020 *liiga.fi*.  2.10.2020. Jääkiekon SM-liiga Oy. Viitattu 2.10.2020.
17. ↑  Ilves - Saipa, 2.10.2020 *liiga.fi*.  2.10.2020. Jääkiekon SM-liiga Oy. Viitattu 2.10.2020.
18. ↑  Ilves - Saipa, 2.10.2020 *liiga.fi*.  2.10.2020. Jääkiekon SM-liiga Oy. Viitattu 2.10.2020.
19. ↑  Silventoinen, Juho: SaiPan pelaaja-arviot 2020−21: Záborský ja Westerholm kannattelivat, mutta jäivät vaille tulitukea *Jatkoaika.com*.  18.4.2021. Jatkoaika r.y. Viitattu 25.4.2021.
20. ↑  Silventoinen, Juho: Jaakko Lantta jatkaa SaiPassa – uusi sopimus ulottuu kevääseen 2023 *Jatkoaika.com*.  21.2.2021. Jatkoaika r.y. Viitattu 22.2.2021.
21. ↑  Koski, Matti: Ketterä saa tutun vahvistuksen SaiPasta − Jaakko Lantta palaa Imatralle lainasopimuksella *Jatkoaika.com*.  10.12.2021. Jatkoaika r.y. Viitattu 23.1.2022.
22. ↑  Jaakko Lantta liittyy KalPaan kahden ottelun lainasopimuksella *kalpa.fi*.  5.1.2022. KalPa Hockey Oy. Viitattu 23.1.2022.
23. ↑  Lauantain 8.1. KalPa–Sport-ottelu siirtyy myöhempään ajankohtaan – Sport asetettu karanteeniin *kalpa.fi*.  8.1.2022. KalPa Hockey Oy. Viitattu 23.1.2022.
24. ↑  Koski, Matti: Jaakko Lantasta seuraava lähtijä SaiPasta muihin maisemiin *Jatkoaika.com*.  22.1.2022. Jatkoaika r.y. Viitattu 23.1.2022.
25. ↑  Koski, Matti: Jaakko Lantta siirtyy HockeyAllsvenskaniin − sivurooliin Liigassa jäänyt hyökkääjä lähtee ensimmäistä kertaa ulkomaille pelaamaan *Jatkoaika.com*.  23.1.2022. Jatkoaika r.y. Viitattu 23.1.2022.
26. ↑  Juho Markkanen lainalle Berliiniin *saipa.fi*.  15.6.2022. Liiga-SaiPa Oy. Viitattu 15.6.2022.
27. ↑  IPK nappasi liigakokemusta keskikaistalleen − Jaakko Lantta Iisalmeen *Jatkoaika.com*.  17.6.2022. Jatkoaika r.y. Viitattu 17.6.2022.
28. ↑  IPK:n kapteenisto kaudella 2022–23! *facebook.com*.  21.9.2021. IPK Hockey Oy. Viitattu 29.9.2022.
29. ↑  Jaakko Lantta jatkaa KalPassa kevääseen 2024 – Konsta Kapanen loppukaudeksi Hämeenlinnaan *kalpa.fi*.  13.2.2023. KalPa Hockey Oy. Viitattu 14.2.2023.
30. ↑  Kalpa - Pelicans, 25.3.2023 *liiga.fi*.  25.3.2023. Jääkiekon SM-liiga Oy. Viitattu 27.5.2023.
31. ↑  2015- 2016 ylioppilaat *lahdenlyseo.fi*. Lahden lyseo.  Arkistoitu 20.9.2020. Viitattu 26.4.2020.

KalPa – SM-liiga
2 Sissons |
8 Ruotsalainen |
9 Mäenpää |
11 Simontaival |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
32 Jatkola |
34 Immonen |
40 Lekkas |
42 K. Kapanen |
55 Lappalainen (**A**) |
74 Tavernier |
90 Salmela |
91 O. Kapanen |
-- Heiskanen |
-- Muhonen |
-- Pulkkanen |
-- Saarelainen |
-- Sorvali  

Valmentajat Karjalainen – Tervonen – Hentunen – Kauhanen – Kaartinen – Sacklin